הצלה ישראל

הצלה הוקם כגוף התנדבותי המאגד כונני מגן דוד אדום דתיים וחרדיים למתן מענה רפואי ראשוני עד להגעת האמבולנס. ארגון "הצלה" הוא גוף התנדבותי חברתי שפועל בהנחיית ובהוראות פוסקי הלכה ובשיתוף פעולה מלא עם "מגן דוד אדום בישראל". באוגוסט 2006 פרשו קבוצת מתנדבים מהארגון והקימו את איחוד הצלה. ערך מורחב – הצלה (ארגוני רפואת חירום) ארגון "הצלה" הראשון הוקם בניו יורק באמצע המאה ה-20. בשנת 1991 נוסד הגרעין הראשון של מתנדבי הצלה בירושלים על ידי קבוצת מתנדבים שהתאגדו בשם "הצלה ירושלים" ויצאו ללמוד קורס עזרה ראשונה במטרה לטפל בהתנדבות עד להגעת אמבולנס במקרי חירום רפואיים המתרחשים באזור מגוריהם, יושב ראש הארגון הראשון היה שרגא (שרגי) רגוזניצקי. ביוני 1993 החל הארגון לפעול תחת העמותה "ארגון הצלה בירושלים". בשנת 2001 בעקבות החלפת יושב הראש הועברה פעילות הארגון לעמותה חדשה בשם "מדיק הצלה ומזור ירושלים". בשנת 2004 התאחדו רוב גופי ההצלה האזוריים שפעלו בערים שונות כגון: "הצלה גוש דן", "הצלה פתח תקווה" ועוד, תחת השם "הצלה ישראל". בשנת 2006 לאחר בדיקת רשם העמותות נקבע שישנם אי סדרים חמורים בהתנהלות ארגון "הצלה ישראל", מונו עורכי הדין שלמה נס ויעקב לנגה כמפרקים של העמותה. עם פירוקה של העמותה פוצלו הנותרים למספר ארגונים "הצלה גוש דן" למתנדבים באזור המרכז, ארגון "צוות הצלה" למתנדבים בירושלים, בית שמש ורחובות, "הצלה פתח תקווה" למתנדבים מאזור פתח תקווה ואיחוד הצלה שפועל ארצית. כל הארגונים (מלבד איחוד הצלה) פועלים בפיקוח מקצועי של מגן דוד אדום. כל איש "הצלה" הוא מתנדב פעיל במד"א (או שהתנדב בעבר), הארגון דואג לאבזר את המתנדבים בציוד מקצועי בהתאם לרמת הכשרתם, מכשירי מירס ומערכות תקשורת נוספות כגון ביפר. הארגון קונה מכספי תרומות אופנועים, מטפל בהם ומתחזק אותם, לרוב תמורת הנצחת התורם או יקירו על האופנוע. האופנוענים מצילים חיי אדם בזכות המהירות והנגישות שלהם. לארגון כמה עשרות אופנועי חירום והצלה ואמבולנסים המופעלים בידי המתנדבים בכל ימות השנה. עיקר פעילות המתנדבים הנה בהגשת עזרה ראשונה בדקות הראשונות להתרחשות אירוע רפואי, עד בואו של אמבולנס מד"א. בנוסף לאבזור הכוננים, קיים "הצלה" פעילויות שונות בנושאי עזרה ראשונה, חילוץ ואיתור נעדרים: התקנת ערכות החייאה במקומות הומי אדם עזרה למשטרת ישראל באיתור נעדרים אבטחה רפואית באירועים גדולים בציבור החרדי והדתי התרמות דם בשיתוף פעולה עם הארגון פועלים הארגונים וביניהם: עמותת עזר מציון, הצלה יבניאל, הצלה מירון, ארגון הצלה, צוות הצלה, הצלה כרמל, הצלה פתח תקווה, הצלה אלעד, הצלה דרום, הצלה בת ים, הצלה שפלה, הצלה עפולה, הצלה כפר חב"ד והמושבים, הצלה רחובות ועוד. בדומה לארגוני הצלה וסיוע רפואי אחרים בציבור החרדי (בדומה לזק"א ויד שרה) ארגון הצלה פעל הן מטעמים הומניטריים והן מטעמי דת - מצוות קדושת החיים ביהדות, כנאמר: "כל המקיים נפש אחת מישראל כאילו קיים עולם מלא". הצלה גוש דן – ארגון הצלה שהוקם בראשית שנות ה-80 והיה מראשוני ארגוני ההצלה החרדיים. בשנותיו הראשונות, סייע הארגון שמרכזו בבני-ברק להקמה של קבוצות מתנדבי 'הצלה' באזורים רבים בארץ. בארגון מתנדבים בערי גוש-דן והוא מפעיל קבוצות מתנדבים נוספות בצפון ובדרום. בראשות הארגון עומד אשר שלומוביץ. רב הארגון הוא הרב שמואל אליעזר שטרן. הצלה דרום – ארגון שפועל באשדוד ויישובי חבל לכיש. הצלה ללא גבולות (לשעבר הצלה איו"ש) – ארגון הצלה הפועל מאז אוקטובר 2000. פעיליו פרושים בכל רחבי יהודה ושומרון, ואף בעיר שדרות ואזורי פריפריה נוספים. צוות הצלה – ארגון מתנדבים הפועל בירושלים, בית שמש, ביתר עילית, רחובות וסביבתם, בראש הארגון עומד אברהם רייכמן. רב הארגון הוא הרב מאיר סירוטה. צוות הצלה מפעיל כ-300 מתנדבים המשמשים כונני רפואת חירום לתגובה מהירה, בירושלים, בית שמש ביתר ורחובות. בין חברי הארגון נמנים מתנדבים בעלי הכשרה רפואית של חובש, נהג אמבולנס, פרמדיקים ואחים. הצלה (ארגוני רפואת חירום) מד"א איחוד הצלה הצלה ללא גבולות זק"א חברה קדישא יד שרה עזר מציון הצלה (ירושלים), דף שער בספרייה הלאומית ארגון הצלה בירושלים, באתר "גיידסטאר ישראל" שהפכה בהמשך ל"מדיק הצלה ומזור ישראל" מדיק הצלה ומזור ישראל, באתר "גיידסטאר ישראל" תחת עמותת "הצלה גוש דן" שהפכה בהמשך ל"הצלה כי כל שנייה קובעת" הצלה כי כל שניה קובעת, באתר "גיידסטאר ישראל" תחת העמותה "צוות הצלה עזרה ראשונה בישראל" צוות הצלה עזרה ראשונה בישראל, באתר "גיידסטאר ישראל" מתנדבי דרום מוסמכים - לפעולות הצלה באשדוד, באתר "גיידסטאר ישראל" • אתר האינטרנט הרשמי של הצלה דרום הצלה ללא גבולות, באתר "גיידסטאר ישראל" שלום גרוס (26 באפריל 2018). "מד"א וכ-20 ארגוני ההצלה החרדיים בישיבת היערכות משותפת לקראת הילולת הרשב"י". משפחה. No. 1354. p. 30. {{cite news}}: (עזרה) דף הפייסבוק של הארגון